Dactyloceras

* Se systematisk inndeling

***Dactyloceras*** er en slekt av sommerfugler som tilhører familien tempelspinnere (Brahmaeidae).

## Utseende
Store til meget store (vingespenn 70-170 millimeter), brunspraglete sommerfugler. Vingene er meget store sammenlignet med kroppen. **Hodet** er forholdsvis stort, og ulikt de fleste andre spinnere har de en velutviklet sugesnabel. **Antennene** er ganske korte og tykke, ikke fjærformede. **Forvingene** er noe sigdformede, slik skiller de seg fra de asiatiske slektene av tempelspinnere. De har et meget variert, brokete mønster i brunt, svart og hvitt. Den indre delen er mørk brun, ytre del er lysere med tallrike, fine tverrlinjer. Det er en mørk flekk i vingespissen og en serie av runde, svartkantede flekker langs ytterkantene. **Bakvingene** er forholdsvis store og mønstret omtrent som forvingene. **Larvene** har lange utvekster på kroppen når de er unge, men mister disse etter hvert.

## Levevis
Ulikt de fleste andre spinnere (men i likhet med tussmørkesvermerne, Sphingidae, som de trolig er beslektet med) tar voksne tempelspinnere næring til seg. Tempelspinnerne holder til i skogsområder og larvene lever for det meste på busker og trær, kanskje særlig i oljetrefamilien (Oleaceae). Sommerfuglene flyr helst om kvelden.

## Utbredelse
Slekten er utbredt i tropisk Afrika.

## Systematisk inndeling
I tillegg til disse er det en god del, foreløpig ubeskrevne, arter, trolig finnes det ca. 35 arter i samlinger.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien tempelspinnere, Brahmaeidae Swinhoe, 1892
************* Underfamilien Dactylocerinae Sauter, 1987
************** Slekten ***Dactyloceras*** Mell, 1927 – Afrika
*************** *[[Dactyloceras arrogans]]* Hering, 1927
*************** *[[Dactyloceras barnsi]]* Joicey & Talbot, 1924
*************** *[[Dactyloceras bramarbas]]* Karsch, 1895
*************** *[[Dactyloceras canui]]* Bouyer, 2002
*************** *[[Dactyloceras catenigera]]* Karsch, 1895
*************** *[[Dactyloceras conjuncta]]* Hering, 1927
*************** *[[Dactyloceras ducarmei]]* Bouyer, 2002
*************** *[[Dactyloceras karinae]]* Bouyer, 2002
*************** *[[Dactyloceras lucina]]* (Drury, 1782)
*************** *[[Dactyloceras maculata]]* Conte, 1911
*************** *[[Dactyloceras neumayeri]]* Pagenstecher, 1885
*************** *[[Dactyloceras ocelligera]]* Butler, 1889
*************** *[[Dactyloceras ostentator]]* Hering, 1927
*************** *[[Dactyloceras richinii]]* Berio, 1940
*************** *[[Dactyloceras vingerhoedti]]* Bouyer, 2005
*************** *[[Dactyloceras widenmanni]]* Karsch, 1895
*************** *[[Dactyloceras nebulosum]]* Brosch, Naumann & Meister, 2002

## Kilder
* Carter, D. (1994) Sommerfugler fra hele verden. Teknologisk Forlag. ISBN 82-512-0438-0
* Nettside med lenker til bilder av mange arter: https://web.archive.org/web/20061002102917/http://www.infochembio.ethz.ch/links/zool_insekt_brahmaeidae.html
* Brosch, U., Brosch, A. og Naumann, S. *Brahmaeidae mundi*. Nettside om Brahmaeidae. http://www.brahmaeidae-mundi.de
* Barcode of Life - med bilder av artene http://www.boldsystems.org/index.php/Taxbrowser_Taxonpage?taxid=85482

## Eksterne lenker
*